Súradnice: 50°44′08″S 81°28′02″Z﻿ / ﻿50,735556°S 81,467222°Z﻿ / 50.735556; -81.467222

**Mattagami** je rieka v kanadskej provincii Ontário.

Rieka začína v Mattagami Lake a končí sa sútokom s Missinaibi čím tvoria Moose River.

Geografia
---------

Mattagami tečie 443 km od svojho zdroja v Mattagami Lake v mestečku Gouin Township v neorganizovanej časti okresu Sudbury District, v Kanadskom štíte, juhozápadne od Timmins, do Portage Island v geografickom Gardiner Township v severnej časti neorganizovaného okresu Cochrane District v Hudson Bay Lowlands. Tu sútokom s Missinaibi tvorí Moose River, 104 km od ústia Moose River do Jamesovej zátoky. Mattagami má s Moose River dĺžku 547 km.

Mattagami tečie cez mesto Timmins ako aj mestečko Smooth Rock Falls a jej povodie má približne 37 000 km2.

Názov
-----

Podľa organizácie First Nations Market Housing Fund názov „Mattagami" v jazyku Ojibway znamená „Stret vôd" (Meeting of the Waters).

Dejiny
------

Mattagami pri Timmins, začiatok 90. rokov 20. storočia
Na brehoch rieky a v okolí jazera Mattagami žili kmene Ojibway a Oji-Cree. V roku 1921 bola pôvodná komunita Mattagami presunutá kvôli zatopeniu pre vodné elektrárne. Približne 180 z 580 členov Mattagami First Nation žije dnes v komunite.

V roku 1960 bola na Mattagami povodeň, v roku 1961 na toku Town Creek. Povodne mali za následky straty na životoch a materiálne škody. Odpoveďou na ne bola v roku 1962 založená Mattagami Region Conservation Authority.

Ochrana prírody
---------------

11 000 km2 horného povodia Mattagami a časť povodia rieky Abitibi pokrýva Mattagami Region Conservation Authority. Jej pôvodným cieľom bola ochrana pred povodňami. Ciele boli rozšírené na vodné hospodárstvo, hospodárenie s pôdou, rekreáciu a vzdelávanie o ochrane prírody.

Hospodárske využitie
--------------------

V januári 2015 spoločnosť Ontario Power Generation ukončila (podľa svojho webu) najväčší hydroelektrický projekt Severného Ontária. Počas projektu boli pridaných 6 nových jednotiek vodných elektrární. Po jednej získali elektrárne Little Long, Harmon a Kipling. Elektráreň Smoky Falls získala tri jednotky. Kapacita týchto elektrární vzrástla pridaním 438 MW z 486 MW na 924 MW. Celkové náklady projektu boli 2,6 miliardy dolárov. Partnerom projektu bol národ pôvodných obyvateľov Moose Cree First Nation.

Referencie
----------

1. ↑   *Mattagami River* [online]. Natural Resources Canada, 2010-02-04, [cit. 2011-09-20]. Dostupné online.  Shows the course of the river highlighted on a map.
2. ↑   *Gouin* [online]. Ontario Ministry of Northern Development, Mines and Forestry, [cit. 2011-09-20]. Dostupné online. Archivované 2016-03-04 z originálu.
3. 1 2   *Rivers Flowing into Hudson Bay, James Bay or Ungava Bay - Moose River* [online]. Atlas of Canada, [cit. 2011-09-20]. Dostupné online. Archivované 2013-01-22 z originálu.  Length to head of Lake Minissinakwa.
4. ↑   *Gardiner* [online]. Ontario Ministry of Northern Development, Mines and Forestry, [cit. 2011-09-20]. Dostupné online. Archivované 2012-03-27 z originálu.
5. ↑   *Ecozones* [online]. Ontario Ministry of Natural Resources, 2011-04-07, [cit. 2011-09-20]. Dostupné online.
6. ↑  FRANCIS, Daniel. *Moose River* [online]. thecanadianencyclopedia.ca, 2006-07-02, rev. 2014-03-30, [cit. 2021-12-04]. Dostupné online.
7. ↑  Šablóna:Cite map
8. 1 2   *Mattagami First Nation* [online]. Gogama, ON: First Nations Market Housing Fund, [cit. 2021-12-08]. Dostupné online.
9. 1 2   *History - MRCA* [online]. Timmins: Mattagami Region Conservation Authority, [cit. 2021-12-08]. Dostupné online.
10. ↑   *Our Watershed - MRCA* [online]. Timmins: Mattagami Region Conservation Authority, [cit. 2021-12-08]. Dostupné online.
11. ↑   *Lower Mattagami River Project* [online]. Ontario Power Generation, [cit. 2021-12-08]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Mattagami**

Externé odkazy
--------------

* Mattagami Region Conservation Authority

Zdroj
-----

*Tento článok je čiastočný alebo úplný preklad článku Mattagami River na anglickej Wikipédii.*

Autoritné údaje: * VIAF: 315131552